stanford-oval/wikipedia huggingface dataset:
בית הספר ברנקו וייס רמלה
מודל חינוכי

בבית הספר פועלים בהתאם למודל, שפותח במכון ברנקו וייס, שנועד לחנך בני נוער שנמצאים בהדרה ובסיכון. המודל כולל מסגרות עבודה קטנות, ברמת בית הספר וברמת הכיתה, כדי לאפשר טיפול פרטני ככל האפשר, קשר ישיר בין מורים לבין תלמידים, והתאמת תוכנית למידה אישית לכל תלמיד.
חברי הצוות עוברים הכשרות מיוחדות בצוותים בתוך בית הספר, ובקבוצת עמיתים (בעלי תפקידים) מבתי הספר האתגריים בישראל.
תוכניות לימוד

אולפן הקלטות, בו מבצעים התלמידים פרויקט בשם "קולות מהנשמה", במסגרתו הם מלחינים ומקליטים דיסק משלהם.
פרויקט משותף עם חברת המשלוחים הבינלאומית UPS, שנמצאת בנמל התעופה בן-גוריון הסמוך. תלמידים יוצאים ליום לימודים בשבוע במשרדי החברה, לשיעורים פרטיים במקצועות הבגרות ובתחומי העשרה.
פעילויות ספורט אתגרי, שכוללות: גלישת מצוקים וטיולי שטח ב"חוות אורי"; אילוף כלבים, בשיתוף עמותת עלם; רכיבה על אופניים; רכיבה טיפולית על סוסים בכפר רות.
פרויקט הקולנוע "תקשורת מקדמת", במסגרתו יוצרים התלמידים סרט בכתיבתם ובבימוים.
לקריאה נוספת

חילי טרופר, מקום בעולם: מחשבות על חינוך, הוצאת "ידיעות ספרים", 2013. (גרסה מקוונת של הספר (לבעלי הרשאה), באתר "כותר")
הערות שוליים

↑  דיווח באתר עיריית רמלה
↑  מה הסוד שלהם: איך הופכים בית ספר לערכי?, באתר ynet, 9 בספטמבר 2014
אשף מצנפת

| אשף מצנפת |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: דמויי נשפון
משפחה:: אשפיים
סוג:: אשף מצנפת
מינים
 17
שם מדעי
 Eumops ‏מילר, 1906

אשף מצנפת או אשף מסטיף אמיתי (שם מדעי: Eumops) הוא סוג של עטלף בינוני-גדול במשפחת האשפיים ובו כ-17 מינים שחיים ביבשת אמריקה. הסוג הוקם בשנת 1906 על ידי הזואולוג האמריקני גריט סמית מילר והוא קרוב מבחינה חיצונית וגנטית לסוגים אשף מסטיף ואשף מסטיף זוטר שקטנים יותר.
תיאור ואנטומיה

אשף המצנפת מתאפיין בגוף שטוח, כנפיים ארוכות וצרות, ראש גדול ועבה וגולגולת מסיבית. החרטום רחב, קטום ופונה מעלה, הלוע גדול והשפתיים עבות ורפויות; בניגוד לאשפי המסטיף, אצל אשף המצנפת השפה העליונה אינה מקומטת בצורה בולטת ועשויה להיות חלקה. העיניים קטנות ובולטות והאף גדול ורחב עם נחיריים צינוריים. הרגליים קצרות ושריריות עם כפות רחבות. הזנב דק וארוך ובולט מעבר לכנף הזנב.
האוזניים העגולות של האשף גדולות, רחבות ועטויות קפלים וקמטים; הן מתחברות במצח באמצעות קרום עור גדול שנופל על הפנים ובשילוב עם האפרכסות הגדולות יוצר מראה של מצנפת שהעניק לסוג את שמו. אורך הראש והגוף של אשפי המצנפת 42–90 מ״מ, אורך הזרוע 32–54 מ״מ ואורך הזנב 24–52 מ״מ; משקלם נע בין 5 ל-38 גרם ומוטת כנפיהם עד 50 ס״מ. הדו-צורתיות הזוויגית ניכרת אצל הסוג: הזכרים גדולים וכבדים עם כנפיים ארוכות וגדולות יותר; נוסף על כך, יש להם על הגרון שק גדול עם בלוטות ריח שמכוסה בשיער ומתנפח בעונת הרבייה.
הפרווה של אשף המסטיף קצרה, עבה ורכה. צבעה הכללי נע בין חום אפרורי לאוכרה, ערמוני, אפור כהה, אפור צפחה מבריק, אפור-שחרחר, חום ביסטר כהה, שחור פיח או שחור מבריק. אצל מרבית המינים, הצד התחתון חיוור בצבעו ונע בין בז׳ לצהבהב, אפרפר חיוור או לבן בוהק ואצל מיעוטם יש רצועות לבנות בצידי הגוף. סביב הצוואר, הכתף והעורף יש צווארון שיער ארוך וכהה. האוזניים ורודות עם אפרכסות סגלגלות או שחרחרות. הפנים, הזרועות והשוקיים ורודים או שחרחרים.
תפוצה וביולוגיה

אשפי המצנפת חיים באמריקה הצפונית והדרומית; טווח התפוצה של הסוג משתרע על דרום ארצות הברית (פלורידה, אריזונה, ניו מקסיקו, קליפורניה וטקסס), מקסיקו, חלק מהאנטילים הגדולים, מדינות אמריקה המרכזית, קולומביה, וונצואלה, אזור גויאנה, פרו, בוליביה, ברזיל, פרגוואי, אורוגוואי וארגנטינה. המינים בסוג חיים בבתי גידול מגוונים: החל מיער גשם טרופי, יער עננים, סוואנה טרופית וערבות הפמפס וכלה במדבריות צחיחים חמים ובפטגוניה הצחיחה והקרה. הם נמצאים גם בסביבה עירונית.
המינים בסוג פעילים בעיקר בשעתיים הראשונות לאחר השקיעה ולפני עלות השחר. הם מבלים את היום בשינה במערות, חללי עצים, כיסי סבך, עלווה צפופה, כפות דקל, חורים של נקרים, מבנים נטושים וארובות. אשפי המצנפת חיים במושבות של 10–20 פרטים ויוצאים לצוד בלהקה. המושבה עשויה להיות מעורבת או להכיל זכר יחיד והרמון נקבות. כאשר אשף המצנפת מופרע במקום מנוחתו, הוא מנסה תחילה לאיים בפה פעור במקום להימלט מיד; גם כאשר החליט לסגת, הנטייה שלו לברוח על ארבע במקום לעוף.
כנפיו הצרות והארוכות של האשף מאפשרות לו טיסה מהירה שבאה על חשבון יכולת התמרון. מהירות הטיסה הממוצעת שלו היא 65 קמ״ש, אולם בתעופה בלהקות מהירות הטיסה מטפסת ל-95 קמ״ש. הוא נוטה לטוס בגובה רב ובקו ישר. אשפי המצנפת הם אוכלי-חרקים מובהקים, ותזונתם מורכבת בעיקר מחרקים מעופפים (בפרט חיפושיות, זבובים, פשפשאים ועשים). הם מנווטים, מתקשרים ומאתרים את טרפם באמצעות איכון-הד, וקריאותיהם בתדר נמוך של 8–22 קילוהרץ שנשמע לאוזן אנושית. הם אוכלים את טרפם תוך כדי תעופה. אצל רוב המינים הרבייה מתרחשת לאורך השנה. האשפית ממליטה גור יחיד פעם או פעמיים בשנה לאחר היריון של 80–90 יום והוא נגמל לאחר 5–6 שבועות. תוחלת החיים 10–20 שנה.
מינים

בסוג זה 17 מינים:
אשף מצנפת אנדרווד (Eumops underwoodi)
אשף מצנפת אכזרי (Eumops ferox)
אשף מצנפת גדול (Eumops dabbenei)
אשף מצנפת גויאני (Eumops maurus)
אשף מצנפת דליטקוס (Eumops delticus)
אשף מצנפת וגנר (Eumops glaucinus)
אשף מצנפת וילסון (Eumops underwoodi)
אשף מצנפת טרומבול (Eumops trumbulli)
אשף מצנפת כימרה (Eumops chimaera)
אשף מצנפת מערבי (Eumops perotis)
אשף מצנפת ננסי (Eumops nanus)
אשף מצנפת סנבורן (Eumops hansae)
אשף מצנפת פטגוני (Eumops patagonicus)
אשף מצנפת פיטרס (Eumops bonariensis)
אשף מצנפת פלורידאני (Eumops floridanus)
אשף מצנפת צ׳יריבאיה (Eumops chiribaya)
אשף מצנפת שחור (Eumops auripendulus)
אשף מצנפת וגנר.
אשף מצנפת מערבי.
אשף מצנפת פלורידאני - אחד המינים הנדירים בסוג.
אשף מצוי

| אשף מצוי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: עטלפים קטנים
משפחה:: אשפיים
סוג:: אשף
מין:: אשף מצוי
שם מדעי
 Tadarida teniotis ‏רפינסק, 1814
תחום תפוצה


אשף מצוי (שם מדעי: Tadarida teniotis) הוא מין של עטלף ממשפחת האשפיים. האשף הוא עטלף חרקים גדול ונפוץ גם בארץ ישראל.
מאפיינים

המין נפוץ משני צידיו של הים התיכון (דרום אירופה וצפון אפריקה), ומצוי גם במקומות שונים באסיה בקווי רוחב דומים. זהו המין היחיד מהמשפחה המצוי בישראל, והוא אחד ממיני עטלפי החרקים הנפוצים בה. בניגוד למיני עטלפי חרקים רבים בישראל שהגיעו לסכנת הכחדה, האשף המצוי נפוץ למדי ואינו נמצא בסכנה.
אורכו הוא בסביבות 8 ס"מ, והוא ניכר בזנב שרובו גלוי ואורכו כ-5 ס"מ. משקלו כ-15–40 גרם. צבע פרוותו אפור. אוזניו מעוגלות ורחבות ויש בהן צפיר (מבנה קרומי המשפר את יכולת השמיעה). פניו נראות מעוכות ומקומטות ושפתיו בשרניות. בפיו שיניים חדות. הוא בעל יכולת תעופה טובה ומסוגל להגיע למהירות של 40 קמ"ש ולבצע תמרונים חדים באוויר. הוא מגביה עוף ויכול לבצע צלילות חדות ומהירות. הוא מיטיב גם ללכת על הקרקע, יותר ממיני עטלפים אחרים. האשף המצוי הוא עטלף החרקים היחיד בישראל שניתן לשמוע את קולו (שמרוכז סביב תדירות של 14 קילוהרץ) באוזן האדם (שמסוגלת לקלוט קולות של עד כ-20 קילוהרץ).
האשף המצוי פעיל בלילה וישן ביום. הוא צד חרקים גדולים דוגמת עשים ומזיקים אחרים, רובם באוויר ומקצתם על הקרקע, ובכך תורם לחקלאות. האשף אינו נכנס לתרדמת חורף אלא ככל הנראה נודד בחורף לאזורים חמים יותר.
לא ידוע הרבה על רבייתו של האשף המצוי. ההריון נמשך כ-3 חודשים וההמלטה נעשית בדרך כלל בחודשי הקיץ המוקדמים (יוני-יולי). בדרך כלל בכל המלטה נולד רק גור אחד. האשף חי בלהקות המונות עשרות פרטים.
הוא שוכן בסדקים, בחגווי סלע, בנקרות עצים וכן במבנים נטושים וחללים אחרים במבנים טבעיים או מלאכותיים, והוא נפוץ בערים. בזכות כך ניצל מאיוד המערות ברעלים שביצע משרד החקלאות בשנות ה-60 של המאה ה-20 במטרה להדביר את עטלפי הפירות שנחשבו למזיקים, אך פגע מאוד בעטלפי החרקים של ישראל והביא רבים מהם לסף הכחדה. כיום האשף המצוי נפוץ בכל ארץ ישראל ולא נתון בסכנה.
אשף מצוי
לקריאה נוספת ומקורות

ד"ר אבי ארבל, לקסיקון מפה: היונקים, הוצאת מפה, 2008 - עמ' 96–97.
הערות שוליים

↑  אשף מצוי באתר הרשימה האדומה של IUCN
| יונקים בארץ ישראל  |
| --- | --- | --- |
| טורפים בישראל | גירית הדבש • גירית קוואקזית • דלק הסלעים • חמוס השלגים • סמור משויש • לוטרה אירופית • זאב מצוי • זאב זהוב אפריקאי • תן זהוב • שועל החולות • שועל מצוי • שועל צוקים • כלב ים נזירי מצוי • נמייה מצויה • צבוע מפוספס • חתול חולות • חתול ביצות • חתול בר • קרקל • נמר |  |
| אוכלי חרקים בישראל | חדף הרמון • חדף זעיר • חדף לבן-שיניים • חדף קטן • קיפוד מצוי • קיפוד המדבר • קיפוד חולות מצוי |  |
| לווייתנאים בישראל | גרמפוס אפור • דולפין מצוי קצר-חוטם • דולפינן מצוי • דולפינן אנקולי • עבשן קטלני • סטנלה מפוספסת • סטנו תלום שן • זיפיוס חלול-חרטום • ראשתן גדול-ראש • לווייתן מצוי • לווייתן גוץ |  |
| פרסתנים בישראל | ערוד • פרא • חזיר בר • אייל הכרמל • יחמור פרסי • יעל נובי • צבי הנגב • צבי מצוי • ראם לבן |  |
| מכרסמים בישראל | סנאי זהוב • יערון גדול • יערון חרמוני • יערון קטן • יערון צהוב-צוואר • חולדה מצויה • חולדת חוף • עכבר מצוי • עכבר מקדוני • קוצן מצוי • קוצן זהוב • נסוקיה • גרביל החולות • גרביל החוף • גרביל דרומי • גרביל זעיר • גרביל הערבה • גרביל סלעים • יפה זנב • מריון מצוי • מריון חולות • מריון המדבר • מריון לובי • פסמון • חולד ארץ ישראלי • בר אוגר מצוי • נברן השדה • נברן השלג • ירבוע מצוי • ירבוע גדול • נמנמן סלעים • נמנמן העצים • דורבן מצוי • נוטריה |  |
| עטלפים בישראל | עטלף פירות מצוי • יזנוב גדול • יזנוב קטן • אשמן מצוי • אשמן מצרי • לילן מצרי • פרסף גדול • פרסף הנגב • פרסף מצוי • פרסף בהיר • פרסף חיוור • פרסף גמדי • פרספון מצוי • נשפון גדול • נשפון מצוי • נשפון דק-אוזן • נשפון הגדות • נשפון פגום-אוז • כנפן מצוי • אוזנן הנגב • אוזנן החרמון • אודנן • עטלפון לבן-שוליים • עטלפון בודנהיימר • עטלפון ריפל • עטלפון אריאל • עטלפון אירופי • עטלפון סאבי • אפלול מצוי • אפלול הנגב • בלומף שחור • רמשן לילי • אשף מצוי |  |
| יונקים נוספים | שפן סלעים • ארנבת מצויה • תחש המשכן |  |
באטו טשרינג

| --- | --- |

באטו טשרינג
 לידה:  11 בדצמבר 1951 (בן 72) טהימפהו, בהוטן בהוטן
 מדינה:  בהוטן 
 השתייכות:   הצבא המלכותי של בהוטן
 תקופת הפעילות:  מ-1971
 דרגה:   גונגולאן גונגמה
 תפקידים בשירות
 קצין המבצעים הראשי
 פעולות ומבצעים
 מבצע הכל נקי 
 
באטו טשרינג (נולד ב-11 בדצמבר 1951) הוא גונגלאן גונגמה (לוטננט גנרל) בהוטני המשמש כקצין המבצעים הראשי (מקביל לרמטכ"ל) של הצבא המלכותי של בהוטן.
ביוגרפיה

טשרינג נולד בטהימפהו ב-11 בדצמבר 1951. הוא למד באקדמיה של צבא הודו וב-1971 התגייס לצבא המלכותי של בהוטן. בשנים הבאות חזר להודו ולמד בבתי ספר צבאיים שונים. ב-1976 חזר לבהוטן ומונה לקצין מבצעים והדרכה. ב-1988 הוא מונה למפקד מרכז האימונים הצבאי. ב-1991 מונה לסגן קצין המבצעים הראשי. ב-1997 מונה למפקד מרכז הפיקוד בדוואטהאנג. הוא השתתף במבצע הכל ברור - פעולה של צבא בהוטן כנגד בדלנים איסלאמיים באסאם שפעלו כנגד בהוטן במהלך השנים. ב-31 באוקטובר 1998 הוא הותקף מהמארב בידי מורדים מוסלמים. מכוניתו נוקבה בקליעים והוא נפצע, אולם שרד. ב-2005 מינה אותו ג'יגמה סינגייה ואנגצ'וק, מלך בהוטן לקצין המבצעים הראשי (מקביל לרמטכ"ל).
ביומקש בקשי

| --- | --- |
אין תמונה חופשית
 הופעה ראשונה:  Satyanweshi
 הופעה אחרונה:  Bishupal Bodh
 מספר הופעות:  33 ספרים   7 סרטים    1 תוכנית רדיו
 יוצרים:  שׁוֹרוֹדִינְדוּ בּוֹנְדּוֹפַּדְהַאי
 גילום הדמות:  אוטם קומאר   סאטינדרה בהאטאצ'אריה   ראג'יט קפור   סוברהג'יט דוטה   אביר צ'אטרג'י   סוג'וי ג'וש   סושט סינג ראג'פוט
 מידע
 מקום לידה:  קולקטה 
 גזע:  אדם
 מין:  זכר
 מקצוע:  חוקר פרטי
 אזרחות:  הודי
 מקום מגורים:  קולקטה 
 דמויות קשורות
 משפחה:  סאטיהבוטי - רעייה
 
ביומקש בקשי (בבנגלית: ব্যোমকেশ বক্সী) הוא דמות בדיונית של בלש בנגלי ספרותי, שיצר הסופר שׁוֹרוֹדִינְדוּ בּוֹנְדּוֹפַּדְהַאי. בונדופדהאי הושפע רבות מדמותו של שרלוק הולמס מאת ארתור קונאן דויל.
בונדופדהאי כתב כ-33 סיפורים בהשתתפות ביומקיש בין השנים 1932-1970.
אזכורים בתרבות

ביומקש בקשי מוזכר בסדרת הטלוויזיה המפץ הגדול, בפרק בשם "The Mommy Observation" (עונה שביעית, פרק 18). כאשר ברנדט מנחשת שהרוצח של סטוארט הוא אחד מהחבורה, אומר לה ראג': "או, יפה מאוד ברנדט. את ממש ביומקש בקשי...".
הערות שוליים

↑  Comparing Byomkesh Bakshi to Sherlock Holmes | Byomkesh.com - ব্যোমকেশ.কম
↑  Stories | Byomkesh.com - ব্যোমকেশ.কম
↑  Series 7 Episode 18 – The Mommy Observation | Big Bang Theory Transcripts
ערך זה הוא קצרמרבנושא ספרות. אתם מוזמנים לתרום לוויקיפדיה ו.
באטה בוריסוב (כדורגל חופים)

מועדון הכדורגל חופים בַּאטֶה  בוריסוב (בבלארוסית: Пляжный Футбольный клуб БАТЭ) היה מועדון כדורגל חופים בלארוסי שנחשב לאחד המועדונים המוצלחים ביותר בבלארוס. המועדון זכה בשבע אליפויות.
הישג השיא של המועדון במפעלים האירופיים הוא העפלה לשמינית גמר גביע האלופות בכדורגל חופים בעונת 2014.
תארים

זכייה: 2011, 2012, 2013, 2014, 2015, 2016, 2017
זכייה: 2011, 2012, 2013, 2014, 2015
זכייה: 2014, 2015
באטוומן

| --- | --- |

באטוומן, כפי שהופיעה על עטיפת החוברת Detective Comics #860, אמנות מאת אלכס רוס.
 סוג:  גיבור-על
 הוצאה לאור:  DC קומיקס
 הופעה ראשונה:  קאתי קיין: Detective Comics #233 (יולי 1956) קייט קיין: #7‏ 52 יולי 2006, הופעת אורח) #11‏ 52 (יולי 2006, הופעה מלאה)
 יוצרים:  בוב קיין, שלדון מולדוף (קאתי קיין) ג'ף ג'ונס, מארק וייד, גראנט מוריסון, גרג ראקה, קן לשלי (קייט קיין)
 גילום הדמות:  רובי רוז, איבון סטרהובסקי, וליס דיי 
 מידע
 שם אמיתי:  קתרין רבקה קיין
 כינויים:  קייט קיין, קאתי קיין, קטיה, קנדי קיין
 סטטוס:  פעיל
 מקום לידה:  גות'אם סיטי 
 מקצוע:  לוחם צדק, אמן לחימה, גיבור-על, אשת חברה
 כוחות:  ללא כוחות-על אתלטית ואמנית לחימה, בלשית מוכשרת.
 חברה בקבוצה:  משפחת העטלף
 חברה לשעבר בקבוצה:  הפיות הלוחמות
 אזרחות:  ארצות הברית 
 מקום מגורים:  גות'אם סיטי 
 דמויות קשורות
 משפחה:  ג'ייקוב קיין (אב) גבריאל קיין (אם, מתה) קתרין המילטון קיין (אם חורגת) אליזבת' קיין (אחות תאומה) מרי אליזבת קיין (בת דודה) ברוס ויין (בן דודה)
 אויבים:  בת' קיין 
 
באטוומן (באנגלית: Batwoman, "אשת העטלף" במקור) היא דמות בדיונית המופיעה בחוברות הקומיקס באטמן ביקום DC קומיקס. במקור, הדמות הופיעה לראשונה בחוברת Detective Comics #233 מיולי 1956 ונוצרה על ידי בוב קיין ושלדון מולדוף. בעידן המודרני, הדמות הומצאה מחדש בחוברת #7‏ 52 מיולי 2006 ונוצרה על ידי הכותבים ג'ף ג'ונס, מארק וייד, גרנט מוריסון, גרג ראקה וקן לשלי.
באטוומן הראשונה היא קאתי קיין, שדמותה נכתבה כמושא אהבתו של באטמן בעקבות האשמות של הומוסקסואליות בחוברות הקומיקס של באטמן שפורסמו בספר "פיתוי התמימים" מאת פרדריק ורתהם משנת 1954. כאשר ג'וליוס שוורץ התמנה לעורך חוברות באטמן בשנת 1964, הוא הסיר מספר אלמנטים מסדרת החוברות, ביניהם את דמותה של באטוומן. מאוחר יותר נקבע רטרואקטיבית באירועי המשבר בעולמות האינסופיים שבאטוומן מעולם לא הייתה קיימת, אם כי שמה של קאתי קיין הוזכר לעיתים.
באטוומן השנייה היא קייט קיין, יורשת מיליארדרית שהונה משתווה לזה של ברוס ויין. דמותה הופיעה לראשונה בשבוע השביעי של קשת הסיפור "52" משנת 2006. היא פעלה בגות'אם סיטי בעקבות היעדרותו של באטמן לאחר אירועי המשבר האינסופי. באטוומן המודרנית נכתבה כלסבית ממוצא יהודי, כחלק מניסיון עורכי חברת DC לגוון את פרסומיה ובמטרה להתחבר לקהל קוראים עכשווי.
את דמותה של קייט קיין בסדרות יקום החץ "באטוומן", "החץ", "הפלאש" ו"סופרגירל" של רשת The CW מגלמת השחקנית רובי רוז, אשר הוחלפה לאחר עונה אחת בלבד בשחקנית וואליס דיי. דמות נוספת שנטלה את זהות באטוומן הוצגה בעונה השנייה בשם ריאן וויילדר, והיא מגולמת בידי השחקנית ג'וויסיה לסלי.
ביון (סדרת לוויינים)

לייוון ביון 2
ביון (ברוסית:Бион) סדרת לוויינים שפותחה בברית המועצות ושיגורים נמשכו ברוסיה. הלוויינים היו מיועדים למחקרים שונים בתחום ביולוגיה.
הלוויינים פותחו במרכז הטילים והחלל פרוגרס על בסיס לוויין זניט 2M. משקל הלווין היה 5,400 ק"ג. בתוך הלוויין התווספה מערכת תומכת חיים שיכלה לתפקד כ-30 ימים. החל מלוויין "ביון 6" התווסף תא מתאים לקופים.
בהכנת הניסויים ברוב השיגורים השתתפו מספר מדינות. בהתאם לתוכנית אמריקאית בוצעו כ-100 ניסויים בשיגורים שונים.
רשימת שיגורים

עד לשנת 2013 כל השיגורים בוצעו מקוסמודרום בייקונור בעזרת משגר לוויינים וחלליות מסדרת סויוז. בשנת 2013 שיגור בוצע מקוסמודרום בייקונור.
| 0 | 1 | 2 | 3 |
| --- | --- | --- | --- |
| תאריך שיגור | נחיתה | לוויין | תיאור פעילות |
| 31 באוקטובר 1973 | 22 בנובמבר | קוסמוס 605/ביון 1 | נבדקה השפעת חוסר כבידה על יונקים, זוחלים, חרקים ופטריות.  התברר שיצורים חיים לא הרגישו טוב אחרי 21 יום בחלל ולרוב לאחר 3–4 שבועות המצב חזר לתקין. |
| 22 באוקטובר 1974 | 12 בנובמבר | קוסמוס 690/ביון 2 | נבדקה השפעת קרינת גמא על יונקים, צבים וחרקים ופטריות. התגלו שינויים במצב ריאות, דם ומח עצם אצל בעלי חיים.  במחקר שותפו מדענים מצ'כוסלובקיה ורומניה. |
| 25 בנובמבר 1975 | 12 בדצמבר | קוסמוס 782/ביון 3 | נערכו 14 ניסויים בהשתתפות מדענים מ-7 מדינות כולל מרכז החלל ג'ונסון.  בלוויין הותקנה צנטריפוגה לבדיקת השפעת תנאים שונים של חוסר כבידה. |
| 3 באוגוסט 1977 | 28 באוגוסט | קוסמוס 936/ביון 4 | נערכו ניסויים בהשתתפות מדענים מ-8 מדינות.  בלוויין הותקנה צנטריפוגה לבדיקת השפעת תנאים שונים של חוסר כבידה. |
| 25 בספטמבר 1979 | 14 באוקטובר | קוסמוס 1129/ביון 5 | נערכו ניסויים בהשתתפות מדענים מ-9 מדינות.  בין היתר נבדקו אפשרויות הרבייה של יונקים. |
| 24 בדצמבר 1983 | 19 בדצמבר | קוסמוס 1514/ביון 6 | נערכו ניסויים בהשתתפות מדענים מ-9 מדינות.  לראשונה שוגרו קופים. |
| 10 ביולי 1985 | 17 ביולי | קוסמוס 1667/ביון 7 | נערכו ניסויים בהשתתפות מדענים מברית המועצות וארצות הברית ו-7 מדינות.  בפעם השנייה ניסויים בוצעו על מקוק רזוס. |
| 29 בספטמבר 1987 | 12 באוקטובר | קוסמוס 1887/ביון 8 | נערכו ניסויים בהשתתפות מדענים מברית המועצות וארצות הברית ו-9 מדינות.  בפעם השלישית ניסויים בוצעו על מקוק רזוס וחיות נוספות. |
| 15 בספטמבר 1989 | 29 בספטמבר | קוסמוס 2044/ביון 9 | נערכו ניסויים בהשתתפות מדענים מ-9 מדינות.  ניסויים בוצעו על מקוק רזוס וחיות נוספות. |
| 29 בדצמבר 1992 | 10 בינואר | קוסמוס 2229/ביון 10 | נערכו ניסויים בהשתתפות מדענים מ-10 מדינות.  ניסויים בוצעו על מקוק רזוס וחיות נוספות. |
| 24 בדצמבר 1996 | 7 בינואר 1997 | ביון 11 | נערכו ניסויים בהשתתפות מדענים מ-3 מדינות.  ניסויים בוצעו על מקוק רזוס וחיות נוספות. |
| 19 באפריל 2013 | 19 במאי | ביון M1 | נערכו כ-80 ניסויים בהשתתפות מדענים ממעל ל-5 מדינות. בוצעו ניסויים על חיות שונות.  בנוסף לכך ממטען משנה שוחררו למסלול 6 לוויינים קטנים. |
| 2024 |  | ביון M2 | המועד המקורי לשיגור היה 2018.  מסיבות שונות השיגור נדחה. |
הערות שוליים

↑  Fundamental Space Biology, web.archive.org, ‏2007-08-02
בית המשפט העליון לבוררות של רוסיה

בית המשפט העליון לבוררות של הפדרציה הרוסית (ברוסית: Высший Арбитражный Суд Российской Федерации) היה גוף בכיר במערכת המשפט הרוסית שעסק בבוררות בעניינים כלכליים, כמו גם במחלוקות בנושאי החוק הפדרלי ועניינים שונים. נוסף לכך ביצע בית המשפט פיקוח משפטי על יישום החוק הפדרלי.
הוקם ב-23 בינואר 1992 והתקיים עד קיץ 2014, עת מוזג ב-6 באוגוסט 2014 עם בית המשפט העליון של רוסיה.
יו"ר בית המשפט העליון לבוררות

יושב ראש בית המשפט העליון לבוררות התמנה על ידי מועצת הפדרציה של רוסיה בהמלצת נשיא רוסיה. סגן ושופטי בית המשפט העליון לבוררות התמנו על ידי מועצת הפדרציה של רוסיה, בהמלצת נשיא רוסיה שהסתמך על דעתו של יו"ר בית המשפט העליון לבוררות.
יו"ר בית המשפט העליון לבוררות > יושבי ראש בית המשפט העליון לבוררות

בנימין יאקובלב (1992-2005)
אנטון איוואנוב (2005-2014)
ראו גם

בית המשפט העליון של רוסיה
בית המשפט לחוקה של רוסיה
בקסון ד'אומרשוויל

| --- | --- |
אין תמונה חופשית
 לידה:  10 בינואר 1836 מץ, ממלכת הצרפתים צרפת
 פטירה:  11 בספטמבר 1911 (בגיל 75) לה מאן, הרפובליקה הצרפתית השלישית צרפת
 מדינה:  צרפת 
 השתייכות:   צבא צרפת
 דרגה:  קומנדנט
 תפקידים בשירות
 מפקד רגימנט הרגלים ה-124
 פעולות ומבצעים
 הכיבוש הצרפתי של אלג'יריה המשלחת הצרפתית למקסיקו מלחמת צרפת–פרוסיה
 עיטורים
  קצין בלגיון הכבוד
 
אלכסנדר פרנסואה פרדריק בקסון ד'אומרשוויל (בצרפתית: Alexandre François Frédéric Bexon d'Ormescheville;‏ 10 בינואר 1836 – 11 בספטמבר 1911) היה קצין בצבא צרפת, אשר התפרסם בשל חלקו בפרשת דרייפוס.
ביוגרפיה

ד'אומרשוויל נולד במץ ב-10 בינואר 1836. ב-1836 הוא התגייס כחייל פשוט לצבא צרפת והוצב ברגימנט הזואבים ה-1. הוא השתתף בכיבוש אלג'יריה ובמשלחת הצרפתית למקסיקו, וב-1870 חזר לצרפת והשתתף במלחמת צרפת–פרוסיה. באותה שנה הוא הועלה לדרגת קפטן. ב-1888 הוענק לו אות קצין בלגיון הכבוד והוא מונה למפקד הרגימנט ה-124. בהמשך הוא הועלה לדרגת קומנדנט והוצב בנאנט ואז בפריז.
ד'אומרשוויל התפרסם בעיקר בשל חלקו המכריע בפרשת דרייפוס. ב-3 בנובמבר 1894 הסמיך אותו המושל הצבאי של פריז פליקס גוסטב סוסייה לערוך חקירה כנגד הקצין היהודי אלפרד דרייפוס אשר נחשד בריגול. חקירתו של ד'אומרשוויל הייתה רשלנית ומוטית, ונעשתה מתוך אמונה ראשונית שדרייפוס אכן אשם. הוא התעלם מכל החוקרים אשר טענו כי אין דמיון בין כתב היד בבורדרו (המסמך המפליל בפרשה) לכתב ידו של דרייפוס, ובחר לקבל רק את הדעות הנגדיות. לעיתים קרובות הוא חזר בתחקירים שלו מילה במילה על תחקיריו החובבניים של ארמאן די פאטי דה קלאם אשר נודע כראש קטגוריו של דרייפוס. חלק נכבד מהתחקירים יוחדו לנשים אשר דרייפוס היה עמן בקשר. ד'אומרשוויל היה מודע לכך שהראיות נגד דרייפוס מעטות מאוד, והוא לא היסס לנצל אפילו עובדה זו כדי לטעון שדרייפוס אכן אשם. כך לדוגמה, הוא טען שהעובדה שבביתו של דרייפוס נמצאו מעט מאוד מכתבים, מעידה על כך שדרייפוס השמיד את כל המכתבים החשודים. ד'אומרשוויל התייעץ עם פאטי בכל שלב משלבי החקירה, עד כדי כך שהדבר נמאס אפילו על אנשי צוותו. ב-3 בדצמבר הגיש ד'אומרשוויל את הדו"ח שלו לסוסייה, והמלץ בו על פתיחת משפט צבאי כנגד דרייפוס. סוסייה לא התרשם ממסקנותיו של ד'אומרשוויל, אולם למרות זאת החליט להורות על פתיחת המשפט.
ב-1902 פרש ד'אומרשוויל מהצבא. הוא נפטר בלה מאן 11 בספטמבר 1911.
לקריאה נוספת

ז'אן דניס ברדן, פרשת דרייפוס, עם עובד, 2003.
מאיר קוטיק, פרשת דרייפוס, מלא, 1982.
הערות שוליים

↑  בקסון ד'אומרשוויל באתר geneanet
↑  ברדן, עמ' 124.
↑  ברדן, עמ' 125.
↑  קוטיק, עמ' 50.
| --- | --- |
בקרת זהויות :  Léonore: 33732
בקע (גאולוגיה)

בקע הוא שקע צר וארוך בקרום כדור הארץ, המשתרע לאורכו של העתק נרחב. היווצרות בקעים ארוכים אופיינית לתהליך של היפרדות לוחות טקטוניים וביקוע יבשות-על. לאורך שולי הבקע עשוי להתפתח עמק ביקוע.
כאשר הבקע מתמלא מים, יכול להיווצר מקווה מים – אגם בקע דוגמת הכנרת ואגמי הבקע הסורי-אפריקני, ואף אוקיינוס. בתחתית הבקע יכול להתאסף סלע געשי, ופעילות געשית היא מרכיב נפוץ, אם כי לא בהכרח קיים, בבקעים.
כאשר בקע היוצא מצומת משולש אינו מתפתח לכדי אוקיינוס, הוא נקרא בקע כושל.
דוגמאות לבקעים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הבקע הסורי-אפריקני
בקע באיקל זהו הבקע היבשתי העמוק בכדור הארץ. עומקו הנוכחי המהווה את קרקעיתה של ימת באיקל, הוא כ-1,190 מטר מתחת לפני הים.
לקריאה נוספת

פרופסור משה ברור, "בקע", לקסיקון גאוגרפי, (עמ' 4), הוצאת יבנה, תשס"א
הערות שוליים

↑  בקע במילון המונחים של האוניברסיטה הפתוחה
↑  עמק ביקוע במילון המונחים של האוניברסיטה הפתוחה
↑  צומת משולש – נקודת מפגש המשותפת לשלושה לוחות טקטוניים, ר' מילון המונחים של האוניברסיטה הפתוחה
| --- | --- |
בקרת זהויות :  NLI: 987007538873505171  GND: 4157973-2  LCCN: sh85114066 
ערך זה הוא קצרמרבנושא גאולוגיה. אתם מוזמנים לתרום לוויקיפדיה ו.
בית כהן

| --- | --- |
אין תמונה חופשית
 מידע כללי
 סוג:  בית הארחה
 שימוש:  בית הארחה
 על שם:  גרטה כהן
 כתובת:  שדרות הגעתון 42, נהריה, ישראל
 מיקום:  נהריה
 מדינה:  ישראל
 הקמה ובנייה
 תקופת הבנייה:  1937–הווה (כ־87 שנים)
 תאריך פירוק:  1976
 קואורדינטות:  33°00′26″N 35°05′31″E﻿ / ﻿33.007173054659°N 35.091857629402°E﻿ / 33.007173054659; 35.091857629402
  (למפת הגליל המערבי מוגדלת) בית כהן(למפת הגליל המערבי רגילה) בית כהן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית כהן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית כהן
 
בית כהן הוא פנסיון שנוסד ונוהל בידי גרטה כהן ובעלה ריכרד, ונקרא על שמם. בית כהן היה הפנסיון השני בעיר נהריה. בית כהן היה לשם דבר בתחום בתי ההארחה בנהריה והתארחו בו אחמ"ים רבים.
היסטוריה

הפנסיון בית כהן נוסד באביב 1937 בידי גרטה (גרטל) וריכרד כהן. המיקום שנבחר להקמת הפנסיון היה מוצלח - מדובר במיקום מרכזי - פינת שדרות הגעתון-סולם צור (כיום רחוב ז'בוטינסקי), שהמולת הגעתון לא קרובה אליו והמרחק ממנו אל הים לא רב. בפנסיון התארחו פוליטיקאים ונבחרי ציבור רבים, אשר ביניהם ניתן למצוא את חיים ויצמן נשיא המדינה הראשון, דוד בן-גוריון (בטרם נבחר לתפקיד ראש הממשלה), ראש הממשלה משה שרת, שר הכלכלה דב יוסף וכן ראלף באנץ'. בשנת 1964 התארחו בפנסיון השחקנים סופיה לורן ופיטר פינץ' לצורך צילום הסרט סרט. על פי דיווחה של התושבת קולי וידנפלד, בפנסיון התארח אחיינו של ארתור ג'יימס בלפור. בית כהן היה גם מקום הפגישה השבועית של חברי רוטרי הנהריינים. ועדת החקירה האנגלו-אמריקאית לענייני ארץ ישראל התארחה בפנסיון בלילה שבין ה-18 ל-19 במרץ 1946. ריצ'רד קרוסמן, חבר הוועדה, כתב על כך בספרו: ”לאחר חשכה הגענו במכונית לנהרייה, ישוב יהודים גרמנים... פתאום הייתי באמצע ארץ ויטמברג. בעלת האכסניה - נאה, תכולת עיניים וזהובת שיער... המסעדה ערוכה כמנהג דרום גרמניה, הכול מדברים גרמנית, הכול נקי, נאה, חביב - אותה גרמניה, שלדעתי כבר עברה מהעולם. סעדנו בשניצל וינאי ובעוגת תפוחים...” כיום שוכנת במקום מסעדת בורדו.
לקריאה נוספת

שאול מ. שאשא (עורך), לטייל בנהריה - מדריך למבקר בעיר (עמ' 47–48), ביחד, 2012